Okunoin

Okunoin (; ) ialah sebuah tapak suci dan perkuburan di Gunung Kōya, di Wilayah Wakayama, Jepun. Dibuka pada tahun 835, ia menempatkan makam Kūkai, pengasas mazhab Shingon agama Buddha mistisisme. Ia merupakan tanah perkuburan terbesar di Jepun, dengan lebih daripada dua ratus ribu kubur dan tugu peringatan.

 Lokasi 
Terletak di pinggir penempatan Koya, tanah perkuburan itu menjangkau lebih daripada  panjang dan dikelilingi hutan pokok konifer yang tinggi. Rekod penanaman terawal pokok-pokok ini, yang kebanyakannya tergolong dalam genera Cryptomeria dan Chamaecyparis, berasal dari tahun 1012. Semak samun di sekitar makam Kūkai asalnya dibiarkan tetapi hanya tinggal sedikit sahaja kawasan hutan semula jadi itu pada masa kini, kerana sebahagian besar hutan telah ditebang semasa era Meiji, pada akhir abad ke-19.

Mengikut kepercayaan popular, selepas ditempatkan di makamnya pada tahun 835, Kūkai memasuki samadhi kekal (khayal tafakur) dan masih hidup di Gunung Kōya, menunggu Maitreya, Buddha masa depan. Tempat persemadiannya di Okunoin sejak itu telah menjadi tempat penziarahan, dan sami-sami Buddha membawakan persembahan dan makanan dua kali sehari.Graham, Adam H (March 17, 2016). "The eerie grave of 200,000 monks". BBC Travel. Archived from the original on January 19, 2024. Retrieved January 19, 2024.

 Tanah perkuburan 
Pintu masuknya berada di hadapan jambatan Ichi-no-hashi. Dari situ, sebatang laluan pejalan kaki berturap dengan batu buntar yang 2 km panjang menghalakan pelawat ke arah makam, melepasi lebih daripada 200,000 kubur, yang sebahagian besarnya adalah sami dan datuk-datuk feudal.Graham, Adam H (March 17, 2016). "The eerie grave of 200,000 monks". BBC Travel. Archived from the original on January 19, 2024. Retrieved January 19, 2024.

Jambatan Gobyō-bashi menandakan pintu masuk ke tempat suci dalaman Okunoin. Di situ, pelawat boleh menuangkan air ke atas patung gangsa Mizumuke Jizō, untuk mendoakan roh nenek moyang mereka.

 Makam Kūkai 
Laluan pejalan kaki berakhir di Tōrō-dō, dewan sembahyang utama, dibina betul-betul di hadapan Gobyō, makam Kūkai. Lebih daripada sepuluh ribu tanglung, disumbangkan oleh penziarah dan jemaah, dinyalakan di dalam dewan itu selama-lamanya; dua daripadanya dikatakan telah dinyalakan tanpa henti selama lebih 900 tahun."Oku-no-in". Lonely Planet. October 29, 2014. Archived from the original on January 19, 2024. Retrieved January 19, 2024. Pada tahun 1984, 50,000 patung telah didermakan untuk ulang tahun ke-1150 pengebumian Kūkai dan terletak di ruang bawah tanah dewan itu. Makam itu sendiri pula, terletak di belakang Tōrō-dō, adalah tempat suci yang tidak boleh dimasuki orang awam.

 Bahagian moden 
Pintu masuk kedua terletak di hadapan perhentian bas Okunoin-mae, menuju ke bahagian tanah perkuburan yang lebih baru."Okunoin Temple". Japan Guide. Archived from the original on October 28, 2023. Retrieved January 19, 2024. Sebilangan besar makam korporat boleh didapati di sini, biasanya dibeli oleh syarikat-syarikat Jepun untuk pekerja dan keluarga mereka. Yang pertamanya dibina oleh Kōnosuke Matsushita, pengasas Panasonic, pada tahun 1938. Beberapa tugu peringatan dibina untuk menarik perhatian pengunjung, seperti tugu peringatan untuk menghormati anai-anai yang dibunuh oleh syarikat pembasmian. Satu lagi tugu peringatan dari ShinMaywa Industries menampilkan model berskala besar roket Saturn V yang membawa Apollo 11 ke Bulan, walaupun syarikat itu tiada kaitan dengan misi tersebut.

 Galeri 

 Lihat juga 



 Rujukan 

 Pautan luar 


Kategori:Koordinat pada Wikidata
Kategori:Infobox mapframe without OSM relation ID on Wikidata
Kategori:Kōyasan
Kategori:Perkuburan di Jepun
Kategori:Kuil Buddha di Wilayah Wakayama